《长安秋暮》
明代·胡应麟

万户西风急暮砧，钱塘秋色梦中寻。毫端漫诧相如璧，橐里谁操郭隗金。

长信宫寒云漠漠，华阳社远日沈沈。登高且逐黄花醉，遮莫霜华入鬓心。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。